Amerikkalais­toimittaja teki räyhäkän klikkiotsikon viraston­harmaasta aiheesta – WSJ:n tarina Helsingin sotilaslinnoituksesta olisi Pulitzer-ainesta, jos se olisi totta

Venäläisviestimien oli helppo irvailla jutussa maalatulle suomalaisten vainoharhalle. Koko soppa tuntui lähes Vladimir Putinin tilaamalta, kirjoittaa kolumnissaan Tommi Nieminen.

Poljimme kaksostyttärieni kanssa Helsingin rantoja pitkin. Ajoimme Mustikka­maan kallioille, ja annoin katseen kiertää Helsingin itäistä kanta­kaupunkia, Kala­satamaa, joka on tätä nykyä yhtä nostokurki­viidakkoa.

Helsinki vaikutti seesteiseltä ja normaa­lilta. Kaupungin todellisuus paljastui vasta, kun palasimme kotiin ja avasin läppärin. Brittiläisessä Daily Expressissä kerrottiin, että Helsinkiä uhkasi Venäjän hyökkäys ja kaupungin tunnelit olivat muuttuneet maanalaiseksi kaupungiksi.